Han vant tre medaljer under Parapanamerikanske leker 2011; han fikk sølv på 200 og 400 meter, bak Thierb Siqueira fra Brasil, og fikk bronse på 100 meter i klassen T12. González deltok ved Paralympiske sommerleker 2012 i London, der kom han på tredjeplass på 400 meter i klassen T12, bak Mahmoud Khaldi og Hilton Langenhoven. På 100 meter og 200 meter nådde han ikke finalen. Han deltok i Para-VM i friidrett 2013, og fikk der sjuendeplass på 400 meter som beste plassering.